ZAPISNIK

17. sjednice Vijeća Mjesnog odbora Kupinečki Kraljevec I.,
održane 28. rujna 2022. (četvrtak),

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Ostali nazočni. Ivica Kovačić, član Vijeća Gradske četvrti Brezovica.
Zapisnik vodi: Lucija Josipović.
Predsjedava: Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 17. sjednicu Vijeća. 
      Budući da nema prijedloga za izmjenu i dopunu dnevnog reda , Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Realizacija Plana komunalnih aktivnosti Gradske četvrti Brezovica u 2022.
2. Polje Kupinečki Kraljevec – rasprava o namjeni i korištenju

3. Obavijesti, pitanja i prijedlozi
Ad 1)  Plan komunalnih aktivnosti Gradske četvrti Brezovica u 2022.
           Predsjednik Vijeća, Žarko Vučak upoznaje članove Vijeća da je informiran da je u tijeku postupak javne nabave za proširenje kolnika ulice Starjak. Iznosi nezadovoljstvo budući da je ugovor sa Zagrebačkim cestama potpisan 31. ožujka 2022., a sada se ušlo u vremenski tjesnac te napominje da nije jasno je li nekome stalo da se ova akcija ne može završiti i naplatiti do kraja godine. 
Po ovoj točki dnevnoj reda razmatrali su se eventualne druge akcije koje bi bilo moguće realizirati u slučaju da se ne stigne do kraja godine izvesti ulica Starjak. 
Ad 2) Polje Kupinečki Kraljevec – rasprava o namjeni i korištenju
       U raspravi o korištenju polja u Kupinečkom Kraljevcu svi članovi Vijeća iznijeli su nezadovoljstvo i protivljenje izgradnji svinjogojske farme. Slijedio je dogovor o izradi Zaključka o navedenoj problematici te o daljnjim koracima. Na idućoj sjednici Vijeća, početkom listopada kao točka dnevnog reda bilo donošenje zaključka vezano za traženje poništenja izdanih suglasnosti i potvrda za izgradnju farme svinja i prekid postupaka za izdavanje dozvola za gradnju. Isto tako održati će se sastanak sa sva tri vijeća mjesnih odbora Kupinečkog Kraljevca na tu temu. 
Ad 3) Obavijesti, pitanja i prijedlozi
          Članica Vijeća, Lucija Josipović iznosi zahtjeve roditelja vezano uz sigurnost djece na pješačkom prijelazu ispred škole i problematiu gužve na autobusnoj na liniji 161 Savski most – Štrpet, polaskom u 6,30 sa Štrpeta. Nakon kraće rasprave zaključeno je da se za iduću sjednicu pripreme zaključci kojima će Vijeće zauzeti stav o navedenoj problematici.
        Član Vijeća, Stjepan Barić informira Vijeće o problematici prikupljanja izjava vezano za izmicanje stupova javne rasvjete u ulici Starjak. 

           Dovršeno u 22,00 sata. 
         Zapisnik izradila:
         Lucija Josipović
     KLASA: 024-08/22-003/1948
     URBROJ: 251-13-11-8-22-2
     Kupinečki Kraljevec, 28. rujna 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
